A Bizottság rendelete
(2003. április 14.)
az egy új takarmány-adalékanyag ideiglenes engedélyezéséről szóló 1334/2001/EK rendelet módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1756/2002/EK rendelettel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2], és különösen annak 3. és 9r. cikkére,
mivel:
(1) Az egy új takarmány-adalékanyag ideiglenes engedélyezéséről szóló, 2001. július 2-i 1334/2001/EK bizottsági rendelet [3] az említett rendeletben meghatározott feltételekkel ideiglenesen engedélyezte a kálium-diformát adalékanyag takarmány-adalékanyagként történő felhasználását.
(2) A 70/524/EGK irányelv előírja, hogy a növekedésserkentők engedélyezését az azok forgalomba hozataláért felelős személyhez kell kötni.
(3) A Bizottságot arról értesítették, hogy a kálium-diformát adalékanyag forgalomba hozataláért felelős személyt illetően változás történt, és az jelenleg a BASF Aktiengesellschaft.
(4) Az említett adalékanyag forgalomba hozataláért felelős személy új adatokat nyújtott be annak érdekében, hogy az adalékanyag takarmányban engedélyezett legnagyobb koncentrációjának megemelésére engedélyt kapjon.
(5) A takarmányozási tudományos bizottság kedvező véleményt adott az adalékanyag új feltételekkel való alkalmazásának biztonságosságáról.
(6) Az 1334/2001/EK rendeletet ezért ennek megfelelően módosítani kell.
(7) Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
Az 1334/2001/EK rendelet mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. április 14-én.